|  |  |
| --- | --- |
| referat  Handicapråd | |
|  | |
| dATO: | 29. oktober 2018 |
| sTED: | mØDELOKALe sakskøbing, rÅDHUSET |
| tIDSPUNKT: | kl. 9.00 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  | ---- | | Bent Munch  (repræsentant fra DH) |  |  | ---- | | BIRTHE FRIIS  (repræsentant fra DH) |  |  | ---- | | Laila Groth  (repræsentant fra DH) |  |  | ---- | | bjarne Hansen  (repræsentant fra DH) |  |  | ---- | | Charlotte Wiberg  (TEKNIK & MILJØ) |  |  | ---- | | Pedro Michael  (socialområdet) |  |  | Flemming Nielsen | | torben Jørgensen  (Familie & Forebyggelse) |  |  | ---- | | MARTIN PEDERSEN  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

|  |
| --- |
|  |

# godkendelse af dagsorden

Dagsorden godkendt.

# godkendelse af referat fra møde d. 27.9.2018

Referatet godkendt.

# orientering fra formanden og handicaprådets medlemmer

Bent: Oprettelse af et regionalt Handicapråd er nu kommet så langt, så der er udarbejdet foreløbige vedtægter og der er udpeget en midlertidig formand, som blev Stella Stengård fra Vordingborg Kommunes Handicapråd. Til foråret skal der vælges medlemmer til det Regionale Handicapråd, som gerne skulle vælges bredt blandt kommunerne i Regionen. Der er nedsat et arbejdsudvalg, hvor der er repræsentanter fra alle kommunernes Handicapråd.

Martin: På forrige møde, i forbindelse med en snak om handicappolitikken, sagde jeg at vi ikke mere havde politikker, men i stedet for strategier. Dette var ikke korrekt, da kommunen skal have en handicappolitik, så den nuværende er stadig gældende, indtil der ændres i denne.

Beskæftigelsesplanen har været til høring i de politiske fagudvalg, men der står intet om handicappede borgere i planen, hvilket blev påpeget fra Social, Sundhed og Omsorgsudvalget.

Bjarne: Jeg har været kontaktet af P4, da Regeringen har afsat nogle mio. kr. til høreområdet for på den måde at nedbringe ventetiderne, som for nuværende er på 64 uger. Det vil være rigtig fint, hvis ventetiden kunne nedbringes til 3 mdr.

Birthe spurgte, om man kan komme til i det offentlige regi, hvis man tidligere har brugt det private regi som hørehæmmet, hvilket sagtens kan lade sig gøre.

Kenneth: Viser et billede af et højt udsigtstårn ved Tølløse, som også kan bruges af kørestolsbrugere, da der er etableret rampe. Noget tilsvarende er på tegnebrættet til at få etableret i Sakskøbing.

# drøftelsespunktet

* Handicapprisen 2018 – Liste over indstillinger vedlægges

Der var enighed om, hvem prisen i år skal uddeles til. Kenneth kontakter den person, der har indstillet og Charlotte C sørger efterfølgende for det praktiske. Bjarne gjorde opmærksom på, at han i år ikke vil have mulighed for at hente pokal, det vil Kenneth tage sig af også.

* Mødefrekvens for 2019

Det blev aftalt, at der fremover ikke er behov for et møde hver måned, hvorfor der vil være 3 møder forår og 3 møder efterår.

Martin gav udtryk for, at han syntes det havde været godt, når der på møderne var inviteret en oplægsholder til at fortælle om et konkret emne.

Der var enighed om, at modellen fortsætter, så møderne afholdes på forskellige ugedage henholdsvis formiddag og eftermiddag. Til næste møde laves der et udkast til møderække for de kommende 3 år. På næste møde skal ligeledes drøftes besøgssteder/emner/temaer for 2019.

* Tilgængelighedsudvalget

Ledelinjerne i bymidten var igen til debat, da de ikke respekteres af de erhvervsdrivende og den gamle ledelinje stadig er der, uden at føre over til den nye ledelinje, som i øvrigt ikke er etableret, så den ligger fast. Kommunen er igen gjort opmærksom på dette.

* 1. Handicaprådets arbejdsform.

Intet.

# eventuelt

Martin: I det gamle Handicap og Psykiatriudvalg blev der hvert år afholdt et dialogmøde med aktører og borgere på udsatteområdet. Dette tiltag er fortsat i Social, Sundhed og Omsorgsudvalget og afholdes i år d. 14. november i ”Huset” på Thorsensvej.

Regeringen har besluttet, at der fra d. 1.1.2019 igangsættes et forsøg med et socialt frikort til udsatte borgere og det er kommunerne, der skal visitere borgerne til dette.

I det her forum er der talt en del om Center for Hjerneskaderehabilitering og der er endnu ikke taget stilling til, hvor det kommer til at ligge. Det forventes, at det snarest kommer til politisk behandling.

Bjarne: Jeg er med i en følgegruppe i CHR og det er meget længe siden, vi har været indkaldt til møde – eller overhovedet hørt noget derfra. Når vi tager kontakt til CHR, så får vi ikke rigtig noget svar på vores spørgsmål.

Bent: Jeg har været til møde om den fremtidige Sundskole og et af de ønsker der gik igen var, at hele skolen skal have ligeværdig tilgængelighed – både ude og inde.

Bente: Der snakkes også om, at Centerklasserækken skal placeres mere centralt i skolen i ikke i den yderste del.

Birthe gjorde opmærksom på, at nogle af de børn med autisme, vil have svært ved at gå igennem lokaler med mange børn, hvilket Bente kunne berolige med, at det bliver der taget højde for.

* 1. Punkter til næste møde

Virksomhedskonsulent Søren Rasmussen kommer og fortæller om sit arbejde

Mødeplan – herunder besøgssteder/emner/temaer for 2019

Handicapprisen 2018 – Praktisk orientering/opdatering